#### Ministru kabineta rīkojuma projekta

**„Par valsts nekustamā īpašuma Kroņu ielā, Rīgā pārdošanu”**

#### sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis atļaut valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu, kas nav nepieciešams publisku personu funkciju nodrošināšanai saskaņā ar Valsts pārvaldes iekārtas likumu.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk -Atsavināšanas likums) 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē **nekustamo īpašumu** (nekustamā īpašuma kadastra numurs 01000700954) - zemes vienību 0,3167 ha platībā (zemes vienības kadastra apzīmējums 01000700954) – **Kroņu ielā,** **Rīgā,** kas ierakstīts zemesgrāmatā uz valsts vārda Finanšu ministrijas personā.Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.14536, lēmuma datums: 30.10.1998. Nekustamā īpašuma sastāvā ietilpst zemes vienība (zemes vienības kadastra apzīmējums 01000700954) 0,3167 ha platībā, lietošanas mērķis: 1104 – transporta līdzekļu garāžu apbūve un tās kadastrālā vērtība uz 2018.gada 1.janvāri noteikta 48343 euro.Saskaņā ar Rīgas teritorijas plānojumu 2006.-2018.gadam ar 2009.gada 18.augusta grozījumiem, teritorijas plānotā (atļautā) izmantošana ir ražošanas un komercdarbības apbūves teritorija (R).Uz zemes gabala atrodas garāžu kooperatīvajai sabiedrībai piederošas metāla garāžas. Uz zemes gabala atrodošās metāla garāžas ir saliekamas, bez pamatiem, līdz ar to garāžas ir pārvietojamas būves, kuras kā patstāvīgs īpašuma objekts nav ierakstāms zemesgrāmatā.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem, būves uz zemes vienības nav uzrādītas, būvju īpašumi nav izveidoti, būvju kadastra apzīmējumi nav piešķirti. Saskaņā ar 2018.gada 16.maijā noslēgto Neapbūvēta zemesgabala Kroņu ielā, Rīgā nomas līgumu, nekustamais īpašums iznomāts garāžu īpašnieku kooperatīvajai sabiedrībai ar nomas līguma termiņu līdz zemesgabala atsavināšanai, bet ne ilgāk kā līdz 31.12.2018..Saskaņā ar informāciju no NĪVKIS un ierakstiem Rīgas pilsētas zemesgrāmatas nodalījuma Nr.14536 III daļas 1.iedaļā, zemes vienībai noteikts apgrūtinājums – aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 01498 ha platībā; uz zemes gabala atrodas garāžu īpašnieku kooperatīvās sabiedrības “Kronis 2”garāžas.Apkopojot minēto, garāžu īpašnieku kooperatīvajai sabiedrībai “Kronis 2” nav tiesību ierosināt zemes vienības atsavināšanu un nav pirmpirkuma tiesību uz zemes vienību saskaņā ar Atsavināšanas likuma normām.Nekustamais īpašums nav piemērots VNĪ saimnieciskās darbības veikšanai, ņemot vērā zemesgabala konfigurāciju, noteikto lietošanas mērķi un tā atrašanās vietu, kā arī nav zināmas valsts pārvaldes funkcijas, kuru nodrošināšanai saskaņā ar Valsts pārvaldes iekārtas likumu nekustamais īpašums būtu nepieciešams, līdz ar to tiek secināts, ka labākais valsts nekustamā īpašuma izmantošanas veids ir tā atsavināšana.Vienlaikus, atsavinot nekustamo īpašumu publiskā izsolē, jāņem vērā nekustamā īpašuma tirgus konjuktūras īpatnības, tajā skaitā, tirgus dalībnieku iespējamā interese par investīciju potenciālu arī problemātiskos nekustamajos īpašumos. Šādos apstākļos valstij ir ekonomiski nelietderīgi investēt resursus nekustamā īpašuma atbrīvošanā pirms nekustamā īpašuma atsavināšanas, jo nav objektīvu iespēju apzināt iespējamo pircēju patiesās intereses attiecībā uz atsavināmo īpašumu un tā turpmākas izmantošanas nolūkiem.Arī Publiskas personas finanšu līdzekļu un mantas izšķērdēšanas novēršanas likuma3. pants nosaka samērības principu, kurš publiskai personai jāvērtē pirms tā rīkojas ar valsts finanšu līdzekļiem un valsts mantu. Un proti, publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir:1) rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu;2) manta atsavināma un nododama īpašumā vai lietošanā citai personai par iespējami augstāku cenu.Saskaņā ar Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”) apstiprinātā 2.varianta 8.punktu visā Koncepcijas ieviešanas periodā ministrijām risināt to valdījumā esošo nekustamo īpašumu struktūras optimizēšanu:8.1. ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā VNĪ pārvaldīšanā;8.2. nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā.Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots valsts akciju sabiedrības “Valsts nekustamie īpašumi (turpmāk – VNĪ) saimnieciskās darbības veikšanai vai valsts pārvaldes funkciju nodrošināšanai saskaņā ar Valsts pārvaldes iekārtas likumu, 2018.gada 22.martā VNĪ Īpašumu izvērtēšanas komisija (prot. Nr. IZKP-18/11, 12.punkts.) pieņēmusi lēmumu noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra numurs 01000700954) Rīgā (Kroņu ielā), atsavināšanu.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.VNĪ, pamatojoties uz Ministru kabineta atļauju, rīkojuma projekta 1.punktā minēto nekustamo īpašumu pārdos izsolē saskaņā ar Atsavināšanas likumā noteikto kārtību.Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks norādīts, ka uz atsavināmā zemesgabala atrodas garāžu īpašnieku kooperatīvās sabiedrības “Kronis 2” pārvietojamās būves – metāla garāžas un, ka nekustamā īpašuma ieguvējam pēc projekta 1. punktā minētā nekustamā īpašuma iegūšanas savā īpašumā būs patstāvīgi jārisina jautājumi, kas saistīti ar nekustamā īpašuma atbrīvošanu. Atsavinot rīkojuma projektā iekļauto nekustamo īpašumu, jāņem vērā likuma "Par zemes reformu Latvijas Republikas pilsētās" 2l.panta pirmajā daļā noteiktie ierobežojumi.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija (VNĪ). |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. Nekustamā īpašuma ieguvējam pēc projekta 1. punktā minētā nekustamā īpašuma iegūšanas savā īpašumā būs jārisina jautājumi, kas saistīti ar nekustamā īpašuma atbrīvošanu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (tūkst.*euro*) |
| **2019.** | **2020.** | **2021.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece - Ozola

Tupiņa 67024679

arta.tupina@vni.lv